UEFA Intertoto Cup var en europeisk fotballturnering, opprinnelig startet i 1961, og fra 1995 organisert av UEFA. Turneringen ble nedlagt etter 2008-turneringen. UEFA Intertoto Cup ble spilt i det som for de fleste europeiske serier er sommerferien, mens det for Norges, og noen andre nordiske lands vedkommende, var midt i sesongen. Turneringen ble spilt av lag som kom på plasser i ligaene direkte bak de som gir spill i Mesterligaen og UEFA-cupen, og for vinnere av cupen ga den en plass i kvalifiseringsrundene til UEFA-cupen.